LidanRubinov/Halacha-QA huggingface dataset:
שאלה: סמינר נגד רצון ההורים: אני בת 19 וחצי, הוריי גרושים מגיל קטן ואני חיה עם אימי. חזרתי בתשובה לפני כ3 שנים והמשכתי ללמוד בתיכון חילוני. לאחר התיכון התחילו וויכוחים ומריבות בבית בנוגע לשירות לאומי. אני רציתי לעשות שירות לאומי בשילוב מדרשה בירושלים, ואימי-שאינה דתיה אך באה מבית ציוני דתי, רצתה שאלך לצבא. בסופו של דבר הפטור לא הגיע מהצבא בזמן, העניין התעכב והתחלתי את השירות הלאומי שנה אחרי כולם, קרוב לבית ללא מדרשה, בשילוב שיעורי תורה פעם פעמיים בשבוע. כרגע אני נמצאת לקראת סיום שנת השירות, ומעוניינת ללמוד מקצוע בשנה הבאה. בתור בעלת תשובה אין לי שום רקע דתי מסודר, ולכן הכיוון הוא מכללת בית וגן עם מדרשה או סמינר אופקים. אימי מעדיפה שלא אלמד בירושלים(מסיבות אישיות) והחלטתי לבדוק את סמינר אופקים שחברה שלי הולכת ללמוד בו. אימי, אינה מעוניינת לשמוע, היא רוצה שאלמד במקום מעורב בנים בנות, או שלא אלמד כלל. לטענתה: 1. כל המוסדות הדתיים והחרדים ברמה נמוכה 2. יש מלא חברה דתיים שהולכים ללמוד במקום מעורב ואני לא צריכה להיות צדיקה מהם. 3. שאני צריכה להיפתח, לראות עולם, ושהיא וויתרה לי מספיק בכך שלא הלכתי לצבא. אותי לא מעניין לראות עולם, לא בשביל זה עזבתי את העולם החילוני- עזיבה שהייתה מלווה בקשיים רבים. אני רוצה לבנות את עצמי מבחינה רוחנית, ללמוד מה זו יהדות- אף פעם לא לימדו אותי בבית או בבתי ספר מה זו באמת דת. אני מרגישה שאני עושה כל כך הרבה וויתורים וצריך להיות לזה איזשהו סוף, נכון היא אמא טובה והיא דאגה לי כל חיי ואני מכירה לה טובה, אך אני וויתרתי על מדרשה, הלכתי לשירות לאומי רק בשביל לכבד אותה, ועכשיו אני רוצה לבחור. מצטערת שיצא ארוך, מראש.
תשובה: עלייך לברר בעצמך, יחד עם אשה יראת שמים המבינה בתחום במקום מגורייך, באיזה מקום וכיצד תוכלי להתחזק ביראת שמים ולבנות עצמך כאשה ואמא טובה לאומה הישראלית. כל השאר הם קליפות וכלים לזה, ואינם שווים בערכם מול האידיאל הגדול של אשה יראת שמים וצנועה. אם תרצי, אפשר ללמוד מקצוע או באקדמיה, אולם בתנאי שהדבר לא נוגד ירא"ש, ושתלמדי בחברה התומכת בהתקדמותך הרוחנית ולא מחלישה אותה. לימוד מעורב ובמקום שאינו רק דתי אינו מתאים לכל אחת, רק למי שיודעת שהיא תשמור על כל ההלכות בזה ולא תתקרב לחיבה עם בנים וכד, כהדרכת השו"ע באבה"ע סימן כא, ושלימוד זה לא יגרור אותה למחוזות רעים. כיבוד אם ומוראה הם דברים חשובים מאד, אולם אין חובה לשמוע לה בנושא זה, אלא לסרב בכבוד ומורא ובאהבה גדולה. כשתכריעי בלב שלם ובדעה צלולה- אמך תשלים עם מציאות. חיזקי ואימצי
שאלה: כשרות: בקבוק שמן שממנו מזגנו שמן לתוך מחבת בו טוגנו שניצלים חמים. אשתי שמעה שבגלל שיצקה מעל המחבת הרי אולי אדים חדרו לבקבוק וכל השמן שנותר בבקבוק בחזקת בשרי. האם נכון? יובל
תשובה: זה לא נכון. בדיעבד השמן נשאר פרווה כי גם אם היה מעבר של טעם בשרי הוא בטל ברוב השמן הפרווה. ולכתחילה יש מחמירים (אורחות הבית ז, נב, ושו"ת מנחת יצחק ו, כ, ), ויש מתירים ונלענ"ד שכך המנהג וההלכה למעשה, מפני שביטול טעם בשרי בטעם פרווה לא נחשב כביטול איסור אלא כערבוב היתר בהיתר. (שו"ת אבן פינה ב, צז) ולדעת מהרי"ל (חדשות נג), ותה"ד (ב, קג), אין דין ניצוק כלל באיסור והיתר (כשאין זיעה רותחת) וכך משמע מספר שבות יצחק ח"ב עמ  רו בשם הרב אלישיב, ובמעדני אשר (איסור והיתר קד) בשם רשז"א, כמבואר במכתבו בסוף ספר מאור השבת ח"ב, כה, ד.. אייל משה
שאלה: מוזיקה בתשעת הימים: כבוד הרב יש לי מספר שאלות בנוגע לשמיעת מוזיקה בתשעת הימים. חשוב לי להבהיר שברור לי שאסור לשמוע מוזיקה בימים אלו. 1.האם מותר לצפות בתוכניות טלוויזיה סרטים המשלבים בתוכם מוזיקה או כוללים נעימה מנגינה שמלווה את הסדרה סרט או מכילים פתיח המלווה במוזיקה (כמו הסדרה "הסופרנוס" למשל) 2.האם מותר לקבוע את צליל שעון המעורר לפתיחה של שיר מסוים? (למשל paranoid android של הלהקה "רדיוהד") 3.האם מותר להשתמש בשיר מסוים בתור צלצול טלפון? אשמח אם תענה לי על השאלות במהרה, ב מראש - אלעד ממן.
תשובה: 1. סרט בידורי בכלל אינו מתאים לאוירת ימים אלו. סרט חינוכי המתאים לימים אלו (כמו סרטים על השואה למשל) שיש בו נעימות נוגות - אין איסור. 2. 3. מוטב שלא להתקין לכתחילה שיר לשעון מעורר או לצלצול טלפון בימים כאלה, אך בדיעבד אפשר להקל מאחר ואין כאן כוונה לשמוע שיר, ואין כ"כ הנאה ושמחה בזה.
שאלה: הכשר תנור שנאפה בו איסור: ברצוני להשתמש בתנור שהיה בשימוש של אחרים לפני. איני יודע מה נאפה בתנור הנ"ל, ייתכן ונאפו בו גם איסורים. האם יועיל לתנור עצמו ניקוי יסודי חימום לחום הגבוהה ביותר עם תבנית מלאה במים וסבון? את התבניות אני מניח שיש לזרוק. אולי בכל זאת יש להם תיקון כלשהו? אך האם את הרשתות ניתן ללבן?
תשובה: וברכת ד  א. נקוי יסודי וחמום לחום הגבוה ביותר. אין להניח תבנית עם מי סבון בפנים בשעת הליבון. ב. רשת אם אפו עליה ישירות יש ללבן. ג. רוב התבניות הן מאמייל, ואין אפשרות ללבן אותם. אם יש תבנית שעשויה ממתכת אפשר ללבן. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מקור יהודי כלשהו לקנאביס ושימוש בהלכה?: לכבוד הרב. האם יש מקום כלשהו בתורה או בהסטוריה היהודית למריחואנה? ובהלכה האם השימוש בו כמו שימוש באלכוהול (שיש זמנים שמותר) או שהוא אסור מעיקרו?
תשובה: אין עדויות לשימוש במזרח התיכון וארץ ישראל עד לימי הביניים. זהר עמר, "חשיש וחשישיים בארץ-ישראל וסוריה בימי הביניים", אריאל, 120 (תשנ"ז), עמ  282-27 יחס הלכתי ברור שאין להשתמש בזה כלל מעבר לצורך רפואי עיין בקישורים המצ"ב.
שאלה: רשת מנגל: אם ברצוני להשתמש חד פעמי ברשת מנגל שיש חשש שהכינו שם בשר לא כשר.אני יכולה ל"מנגל" בלי שום דבר חריף כגון:בצל או פלפל חריף.או שאני חייבת ליבון עמוק של הרשת מנגל או שיש. אפשרות לעשות חוצץ בין הרשת לבשר.ואם ליבון עמוק אז איך בדיוק?!
תשובה: וברכת ד  אין להשתמש ברשת ישנה, אלא א"כ עשו ליבון חמור, דהיינו ב"כלב גז" שיהפוך את הרשת לאדומה (מחום), ואז אפשר להשתמש ברשת לכתחילה. אפשר גם לעשות הגבהה על הרשת שלא יגע הבשר ברשת הטריפה. לבני ספרד יש מקילים להשתמש ברשת ישנה. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עבודה ב9 הימים: אני עובד בקייטנה חילונית, השאלה היא אם מותר לי להכנס לבריכה איתם אם יש יום בריכה יום לפני 9 באב? (בלי החמרות, הלכה ואם אפשר גם הסבר.) שאלתי כמה אנשים והם אמרו שלדעתם כן, כי זה לצורך עבודה, זה נכון?
תשובה: רחצה שאסורה בתשעת הימים היא רחצה של תענוג. לכן, הפוסקים מקילים בימינו על רחצה בגלל זיעה וניקיון. כמו כן, התירו לחולים לשחות בבריכה מטעמי בריאות. לפי זה, מותר גם לך להיכנס לבריכה, אולם להקפיד שהכניסה תהיה רק לצורך השגחה ושמירה על החניכים. בדרך כלל הדבר אפשרי גם על ידי שהות מחוץ לבריכה, כמו המציל. אפשרות כזו בוודאי עדיפה, כי רצוי וצריך למעט בשהייה במים בימים אלו, שלא לצורך.
שאלה: תשעת הימים: בשבוע הבא ב"ה זומנתי למבחני מיון לעבודה לדאבוני המבחנים נקבעו ליום שני יום לפני תשעה באב ביקשתי לדעת אם יש מועד אחר להיבחן אך נעניתי שאין כרגע. אני כעת מובטל. שאלתי היא האם ללכת? שידוע שימים אלו אינם טובים. מראש
תשובה: לא מחמירים כאשר מדובר בענייני פרנסה.
שאלה: חלום: חלמתי חלום, שבו בעלי נותן לי לכבס לו את הציצית ומתריע לי להזהר על הציציות אני מכבסת במכונה רק את הציצית שאני מוציאה את הציצית אני רואה שארבעת הציציות נעלמו התחושה שלי בחלום הייתה בלבלול, פחד בבקשה זה חלום שחלמתי לפני חודש וחצי ולא מפסיק להטריד אותי ביום יום במחשבות כי אני יודעת שהוא בא להעביר אלי מסר. לתשובתך אודה מ.
תשובה: ב"ה, לא ליחס לזה פרשנויות, צריך לעשות חשבון נפש ולתקן מה שצריך, דני ארגמן
שאלה: ברכת המוציא והמזון: אני מתנצלת על אורך השאלה וריבוי הסעיפים, אך אני ממש מבולבלת בהקשר לברכת "המוציא" ומאוד אשמח לפירוט הדבר: 1. כמה בדיוק לחם צריך לאכול כדי לברך אחריו את ברכת המזון, האם פרוסה זה מספיק? אם נטלתי ידיים ואכלתי סנדוויץ ולא שבעתי ממנו, אין לברך ברכת המזון אחריו? 2. אם נטלתי ידיים ואכלתי כמות קטנה מאוד של לחם (למשל חצי פרוסה) ושבעתי ממנה (אכלתי יחד עם דברים אחרים כמו מוצרי חלב או ירקות) יש לברך ברכת המזון? אם ידעתי מראש שאני הולכת לאכול חצי פרוסת לחם בלבד, יש ליטול ידיים לפני כן? 3. אם חשבתי שלא אוכל לחם בארוחה (כי אני בדרך כלל כמעט ולא אוכלת לחם) ולא נטלתי ידיים ואז או שהתחשק לי באמצע כן לאכול לחם, או שפתאום הציאו לי באמצע הארוחה, מה עליי לעשות? 4. אם בירכתי "המוציא" ובסיום הארוחה נזכרתי שלא נטלתי ידיים לפני כן, עליי לברך את ברכת המזון או משהו אחר?
תשובה: יישר כח על בירור ההלכה ועל השאלות! אנסה לעשות קצת סדר בבלגן, זה לא מסובך: נטילת ידיים - לפני שאוכלים לחם בכמות של כביצה - צריך ליטול ידיים על פחות מזה - נוטלים בלי ברכה. - אם באמצע ארוחה מחליטים לאכול לחם - צריך להפסיק וליטול ידיים. ברכת המוציא - מברכים ברכת המוציא לפני כל כמות של לחם, אפילו ביס אחד. ברכת המזון - מברכים ברכת המזון אחרי אכילת כזית לחם בכל אופן (גם אם שכחו ליטול ידיים, או שלא שבעו מהפרוסה). - אפשר לברך ברכת המזון עד 72 דקות אחרי סיום האכילה (אפילו אם לא שבעים). - אם עדיין שבעים מהאוכל אפשר לברך גם אם עברו יותר מ-72 דקות. שיעורי כזית וכביצה - יש שתי שיטות מרכזיות איך מודדים כזית. השיטה הנכונה יותר היא ע"פ נפח. לפי זה שיעור כזית הוא 28 סמ"ק, ושיעור כביצה הוא פי שניים. 28 סמ"ק זה בערך הנפח של קופסת גפרורים עבה. - כשמודדים נפח לא צריך לכווץ את הלחם, אלא משערים עם האויר שבפרוסה, אך לא עם חורים גדולים של הפרוסה (למשל חור של כסנטימטר שעובר מצד לצד בפרוסה). - יש לשער שבחצי פרוסה (מהפרוסות האמצעיות של הלחם) יש כזית, ובפרוסה שלימה יש כביצה. - יש מבני ספרד שנהגו למדוד את השיעורים במשקל, ולשיטה זו כזית שיעורו 28 גרם ושיעור כביצה הוא כ-47 גרם. המשקל משתנה מלחם ללחם, לפי כובדו.
שאלה: כשרות כלים: יש לי שאלה לגבי כשרות כלים- יש לי סיר חלבי - שאני משתמשת בו לבישול "בצק " וצבעי ידיים לילדים- לצורכי הנאה ולא למאכל! את החומרים המתבשלים אני מערבבת בכף עץ שהייתה בשרית וכנראה נטרפה לי בטעות- או בכף אחרת שכבר לא משמשת לאוכל- כל הכלים משמשים רק לצורך זה ולא לאכילה! האם זה ר, או שזה אסור בהנאה? את הסיר אני מניחה לבישול על כירה חשמלית שכן משמשת אותי גם לאוכל. האם ר? מה דינה? ואם נפל עליה משהו חם מהסיר?
תשובה: אין איסור הנאה ומותר להשתמש בכלים אלו לצרכי הילדים ולא לאכילה. לגבי השימוש בכיריים לפני שאת מניחה את הסיר על הכיריים רצוי לוודא שתחתית הסיר יבשה. במידה ונשפך מהסיר,הדין כירה חשמלית שמתלבן מאליו ולא אוסר את הכיריים
שאלה: רבנות או מהדרין: מה ההבדל בן בכשרות עוף רבנות לבן מהדרין
תשובה: מצ"ב מאמר העוסק בנושא
שאלה: הקשר עם ה  למעננו: היום חשבתי מדוע ה צריך שנעבוד אותו? מה זה בדיוק נותן לו? ואז חיפשתי במחשב תשובה וראיתי שזה בשביל שיהיה לנו טוב נצחי שזה טוב שמקבלים בעבודה בזכות ולא בחסד ושטוב אמיתי הוא טוב נצחי שמתקיים אצלנו ע"י קשר עם ה. התפללתי לה שיעזור לי להבין את התכלית של כך שאנו עובדים אותו, ואחרי שחיפשתי תשובה הק"בה שם במוחי רעיון למשל-שיש מלך חשוב מאוד וגדול בכל העולם ושכל מי שמקושר אליו זוכה ב בעושר ואושר לתמיד. ולמלך יש בנים. עכשו הוא יכול להשאיר אותם בביתו והם יחיו בארמון- אבל אז הם לא מקבלים טוב אמיתי כי זה טוב של חסד ולא טוב שאדם מרגיש בו סיפוק ושהוא באמת מגיע לו. והוא יכול לשלוח אותם אל מחוץ לארמון שיסתדרו בכוחות עצמם- אבל אז הם לא מקבלים שום טוב ושום הנאה בחיהים כי אין להם כל קשר עם המלך. ולכן המלך שולח את בניו אל מחוץ לארמון ונותן להם מצוות וחוקים שהם מצווים לעשות ואם יקימו אותם יקבלו שכר ויזכו בהנאות וטוב אמיתי ונצחי- שהוא טוב בעצם כפי ששראתי באחד האתרים -טוב שאדם מקבל בזכות לאחר עמל. ולכן הבנים האלה לא גרים עמו בארמון אך יש להם את האופציה להמשיך להיות בקשר עם אביהם ולהיות מקושרים אליו ולקבל ממנו טוב,אפילו רק על ידי שיהיו עבדים שלו - ע"י שיקימו את עבודתם. הרגשתי שאני צריכה להעביר את הדברים שה שם בראשי הלאה. יום טוב:)
תשובה: לך על הרעיונות היפים שהבאת. אוסיף מעט משפטים כדי לסכם באופן מדוייק את הנושא. אנחנו מאמינים שד  מלא רצון טוב. ברצונו הוא ברא את העולם כמציאות שתאפשר להיטיב לברואים. רצונו של בורא עולם מתגלה בתורה שנתנה לעם ישראל. בקיום התורה והמצוות אנחנו הולכים בדרך ד  ועושים את רצון ד. מילוי רצון ד  מביא את האדם לגמול הגדול ביותר - שהוא הטוב הגדול ביותר המיועד לברואים. מכאן כבר יש דעות שונות, לכן גם תשובות שונות. ככל שאדם מתבגר ומעמיק יותר בהבנת עצמו ובהבנת העולם, כך הוא מעמיק יותר בהבנת המושג  טוב  וכל הקשור בכך. ומתוך כך מבין באופן עמוק יותר את הגמול.
שאלה: קניית גופיות בתשעת הימים: יש לי סמינריון הדרכה של בני עקיבא בתשעת הימים (מיום חמישי) ואני צריכה ללבוש חולצת תנועה כל הזמן. חולצות התנועה שקופות, ולכן אני צריכה לשים מתחתן גופייה. אתמול קניתי גופייה (היה ראש חודש ולפי מה שהבנתי בראש חודש אין דיני אבלות ומותר לחדש) ואחר כך ראיתי שהיא קטנה מדי. האם מותר לי להחליפה למידה גדולה יותר על מנת שאוכל להיות צנועה בסמינריון? או שאסור כי זה נקרא לחדש? מה אומרת ההלכה ומה הרב מציע לעשות? מראש. נ.ב: יכול להיות שאסור לחדש רק בגדים ממש, וגופייה מותר?
תשובה: לא מחדשים לכתחילה שום דבר בתשעת הימים שהרי אפילו לא לובשים בגדים מכובסים מהארון!! לא היית צריכה לחכות לרגע האחרון בקניית הגופייה שאסורה גם בראש חודש אב. במצב הנתון הצניעות גוברת ומותר לך להחליף את הגופיה ולחדשה.
שאלה: ירק ללא חרקים: מה רמתה של חברת קטיף מן הטבע
תשובה: מצ"ב עדכון שלנו בנושא ירק עלים:
שאלה: שלושת השבועות: האם בתקופת שלושת השבועות ובפרט מחודש אב האם יש בעיה לתת לילדים ממתקים גלידות?
תשובה: מדין המשנה (תענית כו, ב), רק בסעודה המפסקת שלפני צום תשעה באב אסור לאכול בשר ולשתות יין, נהגו הראשונים להחמיר על עצמם ולהימנע מאכילת בשר ושתיית יין בימים אלו, מפני שהבשר והיין ידועים כמאכלים משמחים, ואמרו חכמים "משנכנס אב ממעטים בשמחה". ועוד, שאחר חורבן בית המקדש אין מעלים יותר את בשר הזבחים על המזבח, ואין מנסכים עליו את היין. והיה ראוי שבעקבות חורבן הבית גם אנו נימנע לחלוטין מאכילת בשר ושתיית יין עד שיבנה בית המקדש, אלא שאין אנו יכולים לעמוד בגזירה זו (ע  ב"ב ס, ב). אבל בימים שנקבעו לאבלות על החורבן יש מקום להחמיר בזה. אבל לגבי מאכלים אחרים לא גזרו חכמים. אייל משה
שאלה: תשעה באב: בס ד כבוד הרב, קודם כל ולפני הכל ברצוני לברך אותך בברכות של והצלחה ובברכת חיים טובים ואריכות ימים בע ה. ברצוני לשאול אותך 3 שאלות: 1)אמרתי לאבי שהיום אני רוצה לעלות לקבר רבי שמעון בר יוחאי במירון אך הוא אמר לי שהוא אינו יודע אם מותר לעלות ולהתפלל בגלל תשעה באב, שאלתי אלייך בנוגע לעניין זה זה האם מותר לעלות למירון היום ולהתפלל בקבר רבי שמעון בר יוחאי? 2)היום בערב יש ברית לבן של בן דודי, הברית יתקיים באולם ורציתי לדעת מה יקרה אם פתאום יחליטו להשים מוזיקה אחרי הברית, מעין מסיבה כזאת. במקרה כזה לצאת מהאולם ומהאירוע? ומה יקרה אם הם יגישו בשר (יש המתירים לפי מה שאני יודע שבברית מותר לאכול דברי בשר)? 3)בצאת צום ט באב מתי עולים לבית הקברות? עם הצאת? לפני הצאת? באותו יום או יום אחרי? תוכל להגיד לי בבקשה כבוד הרב? כבוד הרב, שה יתן לך בריאות טובה ואריכות ימים. שנהב.
תשובה: על הברכות. שיבורכו כולם. א. מותר ליסוע לקברו של רשב"י לאורך כל ימי בין המצרים וגם בתשעה באב עצמו. ב. אני מבין שהשאלה על הברית כבר לא רלוונטית. ג. אין חובה לעלות לקברים במוצאי תשעה באב. מי שרוצה לעלות   רשאי כאמור לעלות מתי שהוא רוצה.
שאלה: כשרות של עלים בודק: ברצוני לדעת האם עלי בודק המשווקת חסה, פטרוזליה כוסברה ועוד. מה הכשרות שלהן?
תשובה: מצ"ב תוצאות בדיקות המעבדה שערכנו לאחרונה
שאלה: צום בהריון בט  באב: אני ממוצא אשכנזי ואישתי בהריון בשבוע 28 השאלה היא האם יש הקלות בנוגע לצום ט באב מכיוון שהצום זה הבנתי בשבוע הנ"ל הינו מסוכן לעובר
תשובה: מתחילה לצום כרגיל, ואם חשה חולשה מיוחדת או כאב ראש או כאב בטן או הקאה- אוכלת ושותה מיד, לא צריך שיעורין
שאלה: אירוע בתשעת הימים: השבוע יתקיים אירוע הקשור לעבודתו של בעלי. מדובר באירוע מחלקתי, המתקיים מדי שנה, והוא ייערך בבית מנהל המחלקה. עד כה, נערכו אירועים מסוג זה בימי שישי, ובעלי לא יכול היה להשתתף בהם. הפעם לראשונה האירוע מתקיים במהלך יום חול, ולבעלי חשוב להיות נוכח. יחד עם זאת, היום נודע לבעלי כי במסגרת האירוע מתוכננת מעין הצגת סטנד אפ, שהוזמנה להופיע בפני העובדים, וברור כי התכנים הינם בידוריים ומצחיקים. השאלה היא האם יש באפשרותנו להשתתף באירוע זה? גילת
תשובה: לצאת בשלב של הצגת הסטנד אפ.
שאלה: מגע אסור לפני חתונה: יש לי חבר מזה 3 חודשים, שנינו מבתים דתיים ומשתדלים ללכת על פי ההלכה היהודית. הקשר שלנו בזמן האחרון התהדק מאוד ואנחנו חושבים על חתונה בעזרת ה. איננו שומרים נגיעה ואף ישנים יחדיו. רציתי לשאול מה הבעייתיות של זה הרי אנחנו יודעים שאנחנו מתחתנים.
תשובה: ב"ה, ראשית, גם אחרי החתונה יש ימים שאסור לישון יחד וגם לגעת עד אחרי המקווה. שנית, גם זוג שהחליט להתחתן אסור במגע עד לאחר חופה וקידושין, הרי גם אוכל שתיה וכל הנאה - אסור לאדם לפני שמברך. לכן צריך להפסיק את המגע עד אחרי החתונה. מזל טוב, דני ארגמן
שאלה: פוקר: אני יודע שלמשחק פוקר יש מוניטין לא טוב של הימורים, כגון, רולטה. האמת היא שאנשים מביני עניין יודעים שזהו משחק יכולת המתבסס המון על מתמטיקה ויכולות קריאת אנשים. נכון שיש אפקט מזל אבל הוא קטן מאוד לטווח ארוך. העניין הוא שיש אתר בינלאומי שבו כחצי מיליון אנשים מכל העולם, יש אולי כ5000 ישראלים. האם מותר לי להתפרנס מזה כתוספת הכנסה, כל עוד אני עושה זאת כמובן באופן מסודר ולא כאדם שנמצא על המחשב כל היום אלא כ15 שעות בשבוע? האם זה פסול ממש? אני יודע שעדיף לחפש משהו כשר שאין בו בעיות אבל לדעתי הרבנים עוד לא חקרו את העניין הספציפי הזה לעומק עקב המוניטין של משחקי קלפים המזוהים כהימורים. ושבת
תשובה: ההימורים בעייתיים מאוד על פי ההלכה, בעיקר בגלל חששות גזל ואסמכתא. מלבד זאת, המחקרים המדעיים מוכיחים שיש בהימורים (בפרט במדיה הוירטואלית) גורם ממכר, וגם אנשים מן היישוב (גם נשואים ובעלי משפחות מכל גווני הפילוח הסוציו-אקונומי) שתכננו רק להמר על סכום מסויים או לשעה מסויימת - בסופו של דבר כל חייהם נשאבו לכך, אז חבל "לשחק באש". תפרוש מזה, וה  ישלח לך תוספת הכנסה הגונה יותר ובריאה יותר!
שאלה: שמירה על הברית: חוץ מפעם אחת בחיים לא הוצאתי זרע לבטלה. בזמנים האחרונים אני ממש מתפתה. ומחזיק את עצמי יש לי כמה שאלות על זה. א)הזרעים שיש עכשיו בגוף הגבר הם לא הזרעים שישארו מתי שהבן אדם יזדווג עם אישתו. כאילו הזרעים האלו לא יישארו 10 שנים עד שתהיה עם אשתך הם או יתחלפו או יצאו בקרי לילה. אם כך בכל מקרה הם יהיו לבטלה. לא יהיה איתם שימוש אז למה זה לבטלה? ב)אם אומרים שזה היצר הרע אז למה זה דווקא בגיל 13 בערך מתחיל? בגלל שהמלחמה האמיתית מתחילה בגיל 13? ג)הפעם הזאת שעשיתי אני מרגיש איתה ממש רע כאילו היא הרסה את הכל ולפני זה הרגשתי יותר טוב כי זה היה נוח לחשוב "בחיים לא הוצאתי זרע לבטלה" הרגשת קצת מיוחד ושונה אבל אחרי שזה קרה לי הרגשתי די קשה אז השאלה השלישית שלי היא שאם יש על זה מחילה שלמה? או שגם אם תתפלל והכל עדיין זה לא בדיוק מחילה שלמה.?
תשובה: ב) נכון. ג) אין דבר העומד בפני התשובה, וה  רחמן וסולח. כדאי לקרוא את הספרים "משיבת נפש", ויותר בסגנון דורנו את הספר "אשיב ממצולות" שכתב הרב יהושע שפירא שליט"א על הנושא. ההלקאה העצמית בוודאי לא תועיל, אדרבה, תופעה ידועה היא שבגלל תחושת האשמה והיאוש דווקא נופלים שוב. מה שחשוב הוא למצוא פתרון. ללמוד איזה דברים גורמים לי להסתכן בכניסה לבוץ של התאווה (לדוגמא: ימי חופש בלי סדר יום, שהות במקום שיש בו אינטרנט לא מסונן, כעס, עייפות ועוד), ולעבוד על כך שאמלא את החיים בתוכן חיובי במקום לשקוע בתאווה. אשריך שאתה במקום כזה, הכל עוד גמיש. אם תתחיל עכשיו לעבוד על בנייה נכונה של האישיות, תצליח במה שאנשים רבים היו מקנאים בך ורוצים להיות שם, להיות בחיים נקיים. בהצלחה רבה! אם תצטרך עוד עזרה וייעוץ שלוח לי תגובה ואשמח להמשיך לעזור במסר אישי.
שאלה: נסיעה לעבודה בשבת לאחות: אני עובדת כאחות במחלקת פגים בביה"ח הנמצא במרחק שעת נסיעה מביתי. מתוקף עבודתי אני מחויבת לעבוד גם בשבת, אך למשמרת מסוימת בלבד- משעה 15:00 בשבת עד 23:00 (צאת השבת). יש לציין כי בית החולים מספק שירותי הסעה אך לא ע"י גוי. שאלותיי הן: א. האם רצוי שאסע בשירותי ההסעה של ביה"ח או שמכיוון שמדובר בנהג יהודי,אין הבדל ואפשרי שאסע באופן עצמאי במכונית? ב. במידה ואכן מתאפשר שאסע באופן עצמאי, האם נוהגים כרגיל או בשינויים מסוימים? רעות.
תשובה: א.לענ"ד במציאות שיש כיום בבתי חולים אין היתר לנהוג בעצמך לשם בשבת בקביעות, וגם לא להשתתף בהסעה של יהודי בקביעות. אלא או נהג גוי בקביעות, או באופן חד פעמי נהגי בעצמך בשל קריאה בנושא פיקוח נפש. יש מקלים יותר ממני בזה, תוכלי לשאול רב אחר אם הדבר הוא שעת הדחק עבורך. ב.לו יצוייר שהיה מותר, יש לנהוג כרגיל ע"פ חוקי התנועה, אך להמנע ממלאכות שאינן נצרכות כגון הדלקת רדיו או הפעלת אזעקה בחניה בבית החולים. את הרכב יש לכבות, לנעול הדלתות, ולקחת את המפתחות
שאלה: אפליית נשים בהלכה: נתקלתי במאמר באתר אנטי דתי לגבי אפלייה, שלא לומר זלזול בנשים בהלכה. המאמר סוקר כמה וכמה נושאים. אני לא חושבת כמו הכותב בכלל, אבל אני מתקשה להתמודד ולענות. אמנם באופן טבעי יש הבדל בין אישה לגבר. אבל שאישה פסולה לעדות, לדון? האם אישה שופטת בבית משפט זה מנוגד לרוח ההלכה? האם ראוי שאישה לא תירש את אביה יחד עם אחיה? וכו וכו אשמח לתשובה מפורטת ככל שאפשר מראש וישר כח יונת
תשובה: הנושא רחב ביותר. אתמקד במה שנראה בעיני כעיקר: יש בהלכה אפליה של נשים. בחלקה, היא נובעת ממצבה של האשה בזמן ח, ואת זה ניתן לשנות כיום בהלכה. בחלקה, היא נובעת מכך שיש שוני אמיתי בין איש לאשה. וזה ישאר לעד. יש הלכות חברתיות, שאף כי נובעות מהשוני, יכולים אנו בני האדם שחיים כיום לקבל עלינו. למשל, גם אם אשה, לחלק מהדעות אינה יכולה לשמש כדיין, אם הצדדים יקבלו אותה עליהם כפוסקת, היא תשמש כדיין לכל הדעות. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: מקווה: עלינו היום לקבר של אבא -11 חודש לפטירתו (נפטר בראש חודש אלול) האם אנו, הבנות, צריכות לטבול בערב במקווה כל מתי שאנו עולים להר המנוחות? נא תשובתך. ענת מירושלים
תשובה: לא צריך, ואסור לנשים רווקות בכלל לטבול.
שאלה: הופעה שבעלי קנה לה כרטיסים בתשעת הימים: בעלי קנה לי כרטיסים במתנה להופעה מאוד יקרה, לצערי הוא לא שם לב שההופעה היא מחר יום רביעי, ז"א בתשעת הימים. כאשר הפנתי את תשומת ליבו לכך. הוא ניסה לבטל את הכרטיסים, אך אין אפשרות לכל אופציה בכיוון זה, אלא לנסות למכור אותם באתר הכרטיסים לכל מאן דבעי. עד כה לא קנה אף אחד את הכרטיס ואנו לא יודעים אם ללכת או לא במידה ועד מחר הוא לא ימכר. נבקש את עזרת הרב בהחלטה במידה והכרטיסים לא ימכרו. ב מראש
תשובה: אם ההופעה מוזיקלית, אין ללכת למרות ההפסד. ובזכות ההשתדלות להתאבל על חורבן ירושלים תזכו לראות בשמחתה בע"ה.
שאלה: גידול כלב בבית מותר ואסור ימי חול ימי שבת: לפני כחודש בעקבות הפצרה של ילדי ובעקבות שני גירושים הכנסתי כלב הביתה.מבקשת לדעת מה משמעות כלב מבחינה דתית מה מותר מה אסור.אמרו לנו שאליהו הנביא לא יבוא אלינו הביתה שהלימוד ישכח מאיתנו שזה יכניס טומאה.שאסור לגעת בה בשבת ולטייל איתה.האם אחרי כל נגיע בכלב צריך נטילת ידיים אנא התייחסותכם הדחופה
תשובה: אין בעיה עקרונית לגדל כלב או חיה טמאה אחרת שאינה מיועדת לאכילה כגון תוכים דגי נוי וכדומה. יש בעיה לגדל כלב שמזיק לבני אדם אם הוא מפחיד אותם וכדומה. כאשר מגדלים בעל חיים צריך לטפל בו כראוי בכדי שלא לגרום לו צער בעלי חיים מיותר. לגבי נטילת ידיים נראה שיש לשטוף ידיים ללא נטילה כיון שכנראה הכלב מלוכלך כמו שאדם נוגע במקומות המכוסים שבגופו או מחכך בראשו צריך לשטוף ידיים. לגבי שבת בעל חיים נחשב מוקצה ועל כן אסור להרימו, מותר ללטפו ומותר ללכת עמו לטייל עם רצועה. ברכה והצלחה. ירון דוראני.
שאלה: האם המשיח יהיה ביסקסואל: לרב! רוצה התייחסות לשאלה זו. הבנתי שמשיח נשמה כוללת שכלולה מכל הספירות וניצוץ של כל יהודי ויהודיה קיים בתוכו. האם יכל להיות מבחינה לוגית פשוטה שמשיח נשמה כוללת יכלה להמשך מינית גם לגברים וגם לנשים. אם הוא מכיל את כולם בתוכו בטח הוא חש " ומרגיש " את כולם. כי הם חלק ממנו. אם הוא מלך ומתואר כאדם שלם בתכלית השלמות. ונחה עליו רוח " הויה" אני מאמין שאין אצלו שום פירוד בין תפוח ולתפוז או בין זכר לנקבה. מה דעתך? ואם הוא לא יכל להמשך לגברים או נשים. לפי מה אשפר לבסס את הדברים ולהוכיח שאין לו נטיות לכיוונים שונים. הרי על האדם הראשון לפני החטא ידוע בביאור חלק מהמפרשים שהוא קיים יחסים עם חיות. עוד לפני שחווה ניבראה. אחת מהדעות במסכת יבמות יש פירוש נועז: "וא"ר אלעזר, מאי דכתיב: "זאת הפעם עצם מעצמי ובשר מבשרי?" מלמד, שבא אדם על כל בהמה וחיה, ולא נתקררה דעתו עד שבא על חוה". מה כבודו חושב? הייתכן?
תשובה: הזכריות והנקביות הן ביטוי של הרצון האלוקי בעולם, ומופיעות במכלול הבריאה החל בצומח וכלה במדריגת המדבר. אולם ד  הוא מעל רצונו, והכתר מונח בראש המלך ורק מבטא את עצמותו אשר בה אין לנו כל תפיסה. רבש"ע הוא מעל כל מציאות, כולל ההגדרה המינית לכל כיוון שהוא. המשיח אינו מלאך ואינו במדריגת ד  ח"ו. הוא יהיה מלך בשר ודם מבית דוד, שיושיע ישראל ויחזיר ליבם לאביהם שבשמים וימות בזקנתו. לדעת הראב"ד הוא גם יהיה בעל כוחות רוחניים מיוחדים, ולדעת הרמב"ם לאו דוקא. על כל פנים, הוא יהיה מחוייב לשו"ע ונושאי כליו, ואם יעבור על ההלכה זו הוכחה שאינו משיח (אלא אם זה בהוראת שעה והוכח כנביא אמת). הנטיה המינית הבסיסית של המשיח אינה מעלה ואינה מורידה. מה שמשנה הוא הבחירה החופשית שלו כדבר ד  שבשו"ע, שלא לעבור על איסור ולהקפיד על קלה כבחמורה. עצם הנטיה אינה איסור, אלא הביצוע שלה או הגאווה בה ברבים. מה שהגמ  אומרת על אדם הראשון מבטא את ההשתוקקות האנושית להביע את הצלם האלוקי בעולם בוולדות ובחיבור לסטרא דנוקבא, והחיפוש אחר מדריגה זו. אך אין בכך קשר למשיח שהוא לאחר כל הבירורים הללו  אחור וקדם צרתני ותשת עלי כפך, מה שאדם קדמאה ע"ה בירר ונפל בו, יאיר וירומם משיח צדקנו משיח ד. במקום עיסוק בצדדים אלו, יש להתמקד ביישור המידות שלך ובעסק התורה הקדושה שרק בה אנו מוארים מרבש"ע, ולא בתאוריות ללא טעם.
שאלה: תפילות בבית עלמין: ברצוני לדעת אילו תפילות צריך לאמר אחרי שנת האבל בבית העלמין לגבר אישה כשעולים לבית העלמין. האם יש לאמר תפילות אלו בקול או בלחש?
תשובה: ראשית- יש מנהגים שונים לעדות השונות. לפי מנהג האשכנזים: אומרים פרקי תהילים ע"ב, צ"א, ק"ד, ק"ל, ל"ג, ט"ז, י"ז. אומרים קבוצות פסוקים מתוך תהילים פרק קי"ט (הבנוי מקבוצות של שמונה פסוקים לפי סדר האל"ף בי"ת), לפי אותיות שמו של הנפטר, ואחר כך לפי סדר אותיות המילה "נשמה". אחר כך אומרים תפילה לעילוי נשמת הנפטר, המודפסת בדרך כלל בסידורים בסוף ספר התהילים, ותפילת "אל מלא רחמים. המצא מנוחה נכונה." רצוי לומר תפילות אלו בקול. באתר "חברה קדישא" תל אביב מופיעה רשימת פרקי התהילים והתפילות.
שאלה: 9 באב: האם מותר להסתפר במהלך 9 הימים? או לכבוד יום שבת ביום שישי?
תשובה: לאשכנזים אסור אא"כ הוא בעל ברית סנדק או מוהל. לספרדים מותר עד לכניסת שבת. לתימנים מותר כל תשעת הימים יש מקומות שקיבלו עליהם את מנהגי הספרדים.
שאלה: דיני תפילה: האם מותר לחזור לחזן על אותה מילה כמה פעמים? יאיר לנדאו
תשובה: סתם ללא צורך ודאי שאסור, למשל לצורך "רושם" של החזנות. כאשר זה עוזר לכוונה יש מקילים.
שאלה: סוכריות skittles: לכבוד הרב! ברצוני לדעת האם סוכריות על שם skittles כשרות בכל העולם? אני טס לחו ל ויש בדיוטי פרי את הסוכריות הנ ל ולא רשום עליהם כשרות.אע פ שיש את אותם סוכריות בארץ עם אותו טעם ועם כשרות. אשמח אם תענה על שאלתי בהקדם! יום טוב!
תשובה: סליחה על העיכוב, לא הצלחתי להשיג מידע בנושא. בעיקרון הטעם והאריזה הדומים לא אומרים ולא כלום, ויש להקפיד על אישור כשרות מפורש על המוצר. (לאחרונה הזהירה הרבנות על גלידות שטראוס שלמרות שהאריזות דומות עם גלידות חו"ל (אותה חברת על) רק הגלידות בארץ כשירות. כמו כן לאחרונה פורסם שקוקה קולה לא כשר בכל מקום בניגוד למה שהעולם חושב.)